smcproject/ml-wiki-sentences huggingface dataset:
ചവിട്ടുനാടകം ചവിട്ടുനാടകം, ഗോത്തുരുത്ത് സമിതി അവതരണം ഇംഗ്ലീഷ് വിലാസം https://ml.wikipedia.org/wiki/Chavittu_Nadakam ചവിട്ടു നാടകം കലോത്സവ പരിശീലനം
കേരളത്തിലെ ലത്തീൻ ക്രൈസ്തവരുടെ ഇടയിൽ പ്രചാരത്തിലുണ്ടായിരുന്ന ഒരു കലാരൂപമാണ്‌ ചവിട്ടു നാടകം .
കൊടുങ്ങല്ലൂരിന് വടക്ക് ചാവക്കാട് മുതൽ തെക്ക് കൊല്ലം വരെയുള്ള തീരപ്രദേശങ്ങളിലെ ലത്തീൻ കാതോലിക്കരുടെ ഇടയിലാണ് ചവിട്ടു നാടകത്തിനു പ്രചാരം.
മദ്ധ്യകാല യൂറോപ്പിലെ നാടകരൂപങ്ങളെ ഉള്ളടക്കത്തിലും അവതരണത്തിലും അനുകരിച്ച് രൂപപ്പെടുത്തിയതാണ് ഈ ദൃശ്യകലാരൂപം.
യൂറോപ്പിലെ വിഖ്യാതമായ കഥകളെ ചവിട്ടുനാടക ചുവടുകളായി സ്വീകരിച്ചെങ്കിലും ഭാഷ ചെന്തമിഴ് ആയിരുന്നു.
അവയിൽത്തന്നെ പോർച്ചുഗീസ് പ്രാധാന്യമുള്ള കൊച്ചിയും കൊടുങ്ങലൂരുമാണ് ഈ കലാരൂപത്തിന്റെ മൂലത്തറവാടുകൾ.
ഉദയംപേരൂർ സൂനഹദോസിനു ശേഷം മാർത്തോമാ ക്രിസ്ത്യാനികൾ റോമൻ കാതോലിക്കരായതോടെ ചവിട്ടു നാടകങ്ങൾ തീരദേശങ്ങളിൽ നിന്നും തുറമുഖങ്ങളിൽ നിന്നും ഉൾനാടുകളിലേക്കു  പ്രചരിച്ചു.
കഥകളിയുടെ ആവിർഭാവത്തിനു ഉദ്ദേശം ഒരു നൂറ്റാണ്ടു മുമ്പ്‌ പോർച്ചുഗീസുകാരുടെ വരവിനുശേഷമാണ്‌ ഈ കല കേരളത്തിൽ രൂപം കൊണ്ടത്.
ഉദയംപേരൂർ സുനഹദോസിനു ശേഷം  ക്രൈസ്തവേതരമായ വിശ്വാസാനുഷ്ഠാനങ്ങളിൽ നിന്നും ലത്തീൻ പുതുവിശ്വാസികളെ അകറ്റി നിറുത്താനായി പല നിയമങ്ങളും കർശനമായി പാലിക്കുവാൻ പുരോഹിതനെ നിശ്ചയിച്ചു.
കേരളീയമായ ആഘോഷങ്ങളിലും കലാരൂപങ്ങളിലും ലത്തീൻ പുതുവിശ്വാസികൾ താല്പര്യം കാണിക്കുന്നതു തടയാൻ പുതിയ ആഘോഷങ്ങളും കലാരൂപങ്ങളും വൈദികർ ചിട്ടപ്പെടുത്തി.
ക്രൈസ്തവപുരാവൃത്തങ്ങൾ ആധാരമാക്കിയുള്ള നാടകരൂപം ഇതിന്റെ ഭാഗമായാണ് സൃഷ്ടിക്കപ്പപ്പെട്ടത്.
കാറൽസ്മാൻചരിതം, ജനോവാചരിതം എന്നിങ്ങനെയുള്ള ഏതാനും നാടകങ്ങളാണ് അവതരണത്തിനായി എഴുതപ്പെട്ടത്.
യുദ്ധം,വധം, നായാട്ടു എന്നിവ യവന നാടകങ്ങളിൽ നിഷിദ്ധമാണ്, അതുകൊണ്ട് ചവിട്ടുനാടകങ്ങൾ പാശ്ചാത്യകലയുടെ അനുകരണങ്ങളാണെന്നു പറയാനാവില്ല എന്നും അഭിപ്രായമുണ്ട്.
ഉദയമ്പേരൂർ സൂനഹദോസിനു മുൻപുതന്നെ മിഷണറിമാർ കേരളത്തിലെത്തിച്ചേർന്നിരുന്നു.
യൂറോപ്യൻ ജ്ഞാനോദയത്തിന്റെ മഹാസിദ്ധികളായ അച്ചുകൂടവും, ചിത്രകലയും,കാവ്യനാടകാദികളുമെല്ലാം ഇവിടെ വ്യാപരിച്ചിരുന്നു.
ചവിട്ടുനാടകത്തിലെ ആടയാഭരണങ്ങൾ: ബ്രിജീനചരിതം ചവിട്ടുനാടകത്തിലെ ബ്രിജീന രാജ്ഞിയുടെ വേഷം
മുന്നൂറു വർഷം മുൻപു ജീവിച്ചിരുന്ന ചിന്നത്തമ്പി അണ്ണാവി എന്നയാളാണ് ഈ കലാരൂപം ചിട്ടപ്പെടുത്തിയതെന്നും തമിഴ്നാട്ടുകാരനായിരുന്ന അദ്ദേഹം കേരളത്തിലെത്തി കൊച്ചിയിലും കൊടുങ്ങല്ലൂരിലും പതിനേഴു വർഷത്തോളം താമസിച്ചശേഷം തിരിച്ചു പോയെന്നും പറയപ്പെടുന്നു.
തുള്ളലിന്റെ ചരിത്രത്തിൽ കുഞ്ചൻ നമ്പ്യാരുടെ സ്ഥാനം തന്നെയാണ് ചവിട്ടുനാടകത്തിന്റെ കാര്യത്തിൽ അണ്ണാവിക്കുള്ളതെന്നു ചിലർ ചൂണ്ടിക്കാണിക്കുന്നു.
അണ്ണാവി ക്രിസ്തീയവേദപ്രചാരകനായിരുന്നു എന്നും വാദമുണ്ട്.
പ്രത്യേകതകൾ ചവിട്ടുനാടകം അവതരണം
തമിഴുകലർന്ന ഭാഷയാണ്‌ ചവിട്ടുനാടകങ്ങളിൽ അധികവും ഉപയോഗിക്കുന്നത്.
പലകകൾ നിരത്തിയ അരങ്ങുകളിൽ അവതരിപ്പിക്കുന്നതിനാലാകണം തട്ടുപൊളിപ്പൻ എന്നും ഇതിനു പേരുണ്ട്.
ചവിട്ടുനാടകം പ്രധാനമായും താണ്ഡവപ്രധാനമാണ് ചുവടുകൾ അടിസ്ഥാനപരമായി 12 എണ്ണമായി തരംതിരിച്ചിരിയ്ക്കുന്നു.
സൽക്കഥാപാത്രങ്ങൾക്കും,ക്രൌര്യസ്വഭാവമുള്ള കഥാപാത്രങ്ങൾക്കും പ്രത്യേകം ചുവടുകൾ നിഷ്കർഷിച്ചിരിയ്ക്കുന്നു.
വേഷവിധാനമാകട്ടെ കണ്ണഞ്ചിപ്പിയ്ക്കുന്നതും ഭംഗിയും, മേന്മയും ഉള്ളതുമാണ്.
പടയാളികളുടെ വേഷങ്ങൾ പഴയ ഗ്രീക്കൊ-റോമൻ ഭടന്മാരെ ഓർമ്മിപ്പിയ്ക്കുന്നതുമാണ്.
ആദ്യത്തെ ചവിട്ടുനാടകം’ കാറൽമാൻ ചരിതം’ ആണെന്നു കരുതുന്നവരുണ്ട് .
ചവിട്ടുനാടകങ്ങൾ അച്ചടിയ്ക്കപ്പെട്ടിട്ടില്ല, മറിച്ച്  കൈയ്യെഴുത്തുപ്രതികൾ, 'ചുവടികൾ' ആയി സൂക്ഷിയ്ക്കപ്പെട്ടുവരുന്നതാണ്.
പ്രധാന ചവിട്ടുനാടകങ്ങൾ
വീരകുമാരൻ ചരിത്രം, നെപ്പോളിയൻ ചരിത്രം, ഗീവർഗ്ഗീസ് ചരിത്രം,  ദാവീദ് വിജയം  എന്നീ ചവിട്ടുനാടകങ്ങൾ  ധീരോദാത്തരായ വീരസേനാനികളുടെ ദ്വിഗ്വിജയങ്ങളെയും , വീരസമരങ്ങളെയും പ്രകീർത്തിയ്ക്കുന്നു.
ബൃശീനാ ചരിത്രം , അല്ലേശു നാടകം,കത്രീനാ നാടകം, ഇസ്ഹാക്കു വിജയം,ഔസേപ്പു നാടകം, ജനോവാ നാടകം,  യാക്കോബ് നാടകം,  സാവൂൾ (വിശുദ്ധ പൗലോസ്),യൂദാസ് എന്ന മനുഷ്യൻ, ഇമ്മാനുവൽ,  പന്തിയോസ് പീലാത്തോസ് , യാക്കോബും പുത്രന്മാരും, മാർ അല്ലേശ് , മാർട്ടിൻ കഥ ,സന്നിക്ലോസ് ചരിതം, ലൂസീന ചരിത്രം, സെന്റ് സെബാ സ്റ്റ്യൻ എന്നിവ ബൈബിൾ കഥകളെ ആസ്പദമാക്കിയുള്ളതാണ്.
ധർമ്മിഷ്ഠൻ, സത്യപാലൻ , പ്ലമേന ചരിത്രം, ജ്ഞാനസുന്ദരി,  രജിത സിംഹൻ, ചാട്ടവാർ , കോമളചന്ദ്രിക, ജാനകി എന്നീ സാമൂഹ്യനാടകങ്ങളും ജൂലിയസ് സീസർ, മഹാബലി എന്നിവ  ചരിത്ര ചവിട്ടു   നാടകരൂപത്തിലുള്ളവയാണ് .
പിന്നണി സംഗീതം
ചവിട്ടുനാടകങ്ങളിൽ പ്രധാനമായും ചെണ്ട , മദ്ദളം , ഇലത്താളം തുടങ്ങിയ ഘനവാദ്യങ്ങളാണ് ഉപയോഗിക്കുക, തബല , പുല്ലാങ്കുഴൽ , ബുൾബുൾ , വയലിൻ തുടങ്ങിയ വദ്യോപകരണങ്ങളും ഉപയോഗിക്കുന്നുണ്ട്.
സാധാരണ നാടകവേദികൾക്കുള്ള അളവിൽ നിന്നു വ്യത്യസ്തമായാണ് ആദ്യകാലങ്ങളിൽ ചവിട്ടുനാടകങ്ങൾക്കുള്ള വേദി ഒരുക്കിയിരുന്നത്.
വീതികുറവായതും നീളത്തിലുമുള്ള തട്ടാണ് ഇതിന് അക്കാലത്ത് ഒരുക്കിയിരുന്നത്.
ചവിട്ടുമ്പോൾ ശബ്ദം ഉയർന്നുകേൾക്കാനായിരുന്നു ഇത്.
മുപ്പതുപേരെവരെ ഉൾക്കൊള്ളാനുള്ള സ്ഥലം ആദ്യകാലവേദികൾക്കുണ്ടായിരുന്നു.6 അടി വീതം ഉയരത്തിലുള്ള മേടകൾ അഭിമുഖമായി  ചില നാടകങ്ങളിൽ കാണാം.
ഗോവണികളും ഘടിപ്പിച്ചിട്ടുണ്ടാകും.
മേടകൾക്കു പിന്നിലായി 4 അടി വീതിയിൽ ഒരു കിളിവാതിലുമുണ്ടായിരിയ്ക്കും.
ആശാനും മേളക്കാരും വിളക്കിനരികിൽ വേദിയിൽ തന്നെയാണ് നിലയുറപ്പിയ്ക്കുന്നത്.
നടന്മാർ വശങ്ങളിൽ ഉള്ള തിരശ്ശീല നീക്കിയാണ് രംഗത്തു വരിക.
വേദിയ്ക്കു മുന്നിലായി നിരയായി ഉയർത്തിയ  വിളക്കുകൾ വേദി പ്രകാശമാനമാക്കും.
ആശാൻ
ആശാന്മാരെ അണ്ണാവി എന്നു ആദ്യകാലത്ത് വിളിച്ചിരുന്നു.
അണ്ണാവി എന്ന പഴയമലയാളവാക്കിന്റെ അർത്ഥം അദ്ധ്യാപകൻ എന്നാണ്.
നാടകാവതരണത്തിന്റെ പൂർണ്ണചുമതല ആശാൻ വഹിയ്ക്കുന്നു.
താളബോധവും സംഗീതജ്ഞാനവും ആശാന് കൂടിയേ തീരൂ.
അഭ്യസനത്തിനു പുറമേ പയറ്റുവിദ്യകളും ആശാനു തരമായിരിയ്ക്കണം.
കൂടാതെ അഭിനയത്തിലും സാഹിത്യത്തിലും നല്ല ധാരണ ആശാനുണ്ടായിയ്ക്കണം.
തമിഴിൽ അറിവുണ്ടെങ്കിൽ മാത്രമേ നാടക സാഹിത്യം ശിഷ്യർക്കും കഥാപാത്രങ്ങൾക്കും പകർന്നുകൊടുക്കാൻ കഴിയൂ.
ആദ്യകാലങ്ങളിൽ കളരിയിലായിരുന്നു പ്രാഥമികമായ നൃത്തച്ചുവടുകളും മെയ് വഴക്കവും  പരിശീലിപ്പിച്ചിരുന്നത്.
ഇതിനു ശേഷമാണ്   നാടകാഭ്യസനം അഥവാ ചൊല്ലിയാട്ടം തുടങ്ങുന്നത്.
ഈ കാലത്തെ ആശാന്റെ ചെലവുകൾ ശിഷ്യർ വഹിക്കണം.
നാടകാഭ്യസനത്തിനു പ്രത്യേകം പ്രതിഫലം ആശാൻ വാങ്ങുകയില്ല.
ബൃശീനാ നാടകം
ചിന്നത്തമ്പി അണ്ണാവി രചിച്ച  ഒരു പ്രധാന നാടകമാണ് ബൃശീനാ നാടകം .
അദ്ദേഹത്തിന്റെ പ്രഥമ കൃതിയായി ഇതിനെ കരുതിപ്പോരുന്നുണ്ട്,ആശയ സമ്പുഷ്ടവും മിഴിവുറ്റ വർണ്ണനയും ഒത്തുചേർന്ന ഈ നാടകത്തിൽ സുന്ദരിയായ ബൃശീനയുടെ ജീവിതകഥ കെട്ടഴിക്കപ്പെടുന്നു,ധർമ്മമാർഗ്ഗത്തിലും സദാചാരപൂർണ്ണതയിലും ജീവിതം നയിയ്ക്കുന്ന ബൃശീനയെ ഇതിൽ നിന്നു വ്യതിചലിപ്പിക്കാൻ അൾവാൻ എന്ന കഥാപാത്രം നടത്തുന്ന കുടില തന്ത്രങ്ങളും അതുമൂലം ബൃശീന അനുഭവിയ്ക്കുന്ന നരകയാതനകളുമാണീ നാടകത്തിൽ.
ഒടുവിൽ ബൃശീന തന്ത്രങ്ങളെ അതിജീവിച്ച് വിജയം വരിയ്ക്കുന്നതോടെ നാടകം അവസാനിയ്ക്കുന്നു.
അല്ലേശുനാടകം
ഈ നാടകത്തിൽ നായകൻ അലക്സിയൂസ്(അല്ലേശു) റോമിലെ  പ്രതാപശാലിയായ ഒരു പ്രഭുവിന്റെ ഏക സന്താനമാണ്.
സമർത്ഥനായ അലക്സിയൂസിനെ ഒരു സൈന്യാധിപനായിക്കാണാനാണ് പ്രഭുവിന്റെ ആഗ്രഹം.
എന്നാൽ ക്രിസ്തുവിനെ അനുകരിച്ച് ഒരു ബ്രഹ്മചാരിയാകാനും ആ ദർശനങ്ങളെ പിന്തുടരുവാനും ആണ് അലക്സിയൂസ് ആഗ്രഹിയ്ക്കുന്നത്.
എന്നാൽ പിതാവ് നിർബന്ധമായി അല്ലേശുവിനെ വിവാഹം കഴിപ്പിയ്ക്കുന്നു. ''മങ്കേ മണിയറയട , നാൻ പോയ് വരേൻ'' എന്നു ചൊല്ലി വീട് ഉപേക്ഷിച്ച് ഇറങ്ങിയ അല്ലേശു നഗരങ്ങളിലും ഗ്രാമങ്ങളിലും ഭിക്ഷാംദേ ഹിയായി അലഞ്ഞ് യേശുവിനെ വാഴ്ത്തി  ജീവിതം കഴിയ്ക്കുന്നു.
റോമിലേയ്ക്കു തിരിച്ചുവന്ന അല്ലേശു പിതാവിനെക്കാണുന്നു.
എന്നാൽ പിതാവിനു പുത്രനായ അല്ലേശുവിനെ വേഷംകൊണ്ട്തിരിച്ചറിയാൻ കഴിയുന്നില്ല.
തുടർന്ന്അല്ലേശു അദ്ദേഹത്തോട് തന്റെ ഭവനത്തിൽ അഭയം നൽകണമെന്ന് അപേക്ഷിയ്ക്കുന്നു.
പതിനേഴ് വർഷങ്ങൾ തിരിച്ചറിയപ്പെടാതെ  തികഞ്ഞ അവഗണനയിൽ കഴിഞ്ഞ അല്ലേശു മരണപ്പെടുകയും മൃതദേഹത്തിൽ ഉണ്ടായിരുന്ന രേഖയിൽ നിന്ന് കുടുംബം കാത്തിരുന്ന ആൾ തന്നെയാണിതെന്ന് ഭാര്യയും മറ്റും മനസ്സിലാക്കുകയും ചെയ്യുന്നു.
കാറൾസ്മാൻ ചരിതം കാറൽമാൻ ചരിതം അവതരണം
ചവിട്ടുനാടകങ്ങളിൽ വീരരസത്തിലും ആവിഷ്കരണത്തിലും മുഖ്യസ്ഥാനം കാറൾസ്മാൻ നാടകത്തിനുണ്ട്.
യൂറോപ്യൻ ഭരണാധികാരിയായിരുന്ന ചാറൾസ്മാൻ ചക്രവർത്തിയുടേയും അദ്ദേഹത്തിന്റെ പന്ത്രണ്ടു പടനായകരുടേയും കഥയാണിതിൽ.
മലയാളത്തിലെ കാറൾസ്മാൻ ഫ്രഞ്ചുപദമായ ഷാർലിമെയ്ൻ എന്ന പദത്തിൽ നിന്നുത്ഭവിച്ചതാണ്.
അഞ്ചുഭാഗങ്ങളിലായി ഈ നാടകം തിരിക്കപ്പെട്ടിട്ടുണ്ട്.
ഒന്നാം ഭാഗത്തിൽ കാറൾസ്മാന്റെ സഹോദരിയായ ബെട്ത്തയുടെ കഥകളും റോൾദാൻ എന്ന കുട്ടിയുടെ ബാല്യവും ആണ്.
രണ്ടും മൂന്നും ഭാഗങ്ങൾ യുദ്ധഗതികളാണ്.
ആഞ്ചലിക്കയുടെ കഥയാണിതിൽ പ്രധാനം.
നാലാം അങ്കത്തിൽ വാൾദു എന്ന പടയാളിയുടെ വീരപരാക്രമങ്ങളും അഞ്ചിൽ യുദ്ധവിജയവും രക്തസാക്ഷിത്വവും ഘോഷിയ്ക്കുന്നു.
ഇതിലെ ചില കഥാപാത്രങ്ങൾ
* അൾബിരാന്ത് ചക്രവർത്തി.
* റോളന്റ്
* പെരബ്രാസ് രാജകുമാരൻ
* ഗളളോൻ(വില്ലൻ)
* പ്ലോരിപ്പീസ് രാജകുമാരി ചില വരികൾ
'' ദുഷ്ടർകളെ വധിക്ക-
ശിഷ്ടർകളെ വണങ്ക '' (റോളന്റ്)
മുട്ടാളർ തേശമതിൽ
ഏകനായ് പോകൈവേണ്ടൈ...
(പ്ലോരിപ്പീസ് രാജകുമാരി) വേഷങ്ങൾ-കട്ടിയക്കാരൻ
കട്ടിയക്കാരൻ അഥവാ വിദൂഷകനു  ചവിട്ടുനാടകത്തിൽ പ്രധാന്യമുള്ള ഭാഗമാണ് നൽകപ്പെട്ടിരിയ്ക്കുന്നത്.
നാടകത്തിലെ കഥാപാത്രങ്ങളുടെ സംഭാഷണങ്ങൾക്ക് സരസമായ വ്യാഖ്യാനം നൽകി   സദസ്സിനെ രസിപ്പിയ്ക്കുകയാണ് കട്ടിയക്കാരന്റെ പ്രധാനധർമ്മം.
തൊങ്ങലുകൾ അണിഞ്ഞകൂർമ്പൻ തൊപ്പിയും വെൺചാമരത്താടിയും മീശയും  കൂടാതെ രണ്ടുനിര കവടിപ്പല്ലുകൾ നിരത്തിവെച്ചുകെട്ടിയുള്ള വേഷവും അണിഞ്ഞാണ് കട്ടിയക്കാരൻ വേദിയിലെത്തുക.
ആശാൻ ആവശ്യപ്പെടുന്നപക്ഷം ഏതു ഗാനവും അനുകരിച്ചുപാടേണ്ടിയും വരും.
കവിത്തമോ ചുവടോ വെയ്ക്കാൻ ആവശ്യപ്പെട്ടാൻ അതും കട്ടിയക്കാരൻ ചെയ്യണം.
നാടകത്തിലെ പാട്ടുകളും ചുവടുകളും അയാൾ ഹൃദിസ്ഥമാക്കിയിരിയ്ക്കുകയും വേണം.
ഏതു സമയത്തും വേദിയിൽ കടന്നുവരുന്നതിനു സ്വാതന്ത്ര്യമുള്ള കട്ടിയക്കാരനെ  രാജാവ് തന്നെയും തോഴൻ എന്നാണ് സാധാരണ അഭിസംബോധന ചെയ്യുക.
രാജാവ് കട്ടിയക്കാരനെ വിളിച്ച് നിർദ്ദേശങ്ങൾ നൽകുന്നതും ചില നാടകങ്ങളിൽ കാണാം കട്ടിയക്കാരന്റെ മറ്റു ചില സഹായങ്ങളും നാടകത്തിൽ തേടുന്നുണ്ട്.
താഴെവീണുപോയ വാൾ,തൊപ്പി,പരിച,വസ്ത്രഭാഗങ്ങൾ എന്നിവ യഥാർത്ഥസ്ഥാനത്തു വയ്ക്കുകയോ ഏൽപ്പിയ്ക്കുകയോ കട്ടിയക്കാരൻ ചെയ്യണം.
കൂടാതെ രംഗത്ത് മരിച്ച് വീഴുന്ന ഭടന്മാരെ ചുമന്നുകൊണ്ടുപോകുകയോ വലിച്ചുനീക്കുകയോ ചെയ്യുന്നതും ഈ വേഷക്കാരനാണ്.
ഭടന്മാർക്കുവേണ്ടി കരയുന്നതും ആശാനോടൊപ്പം ചേർന്ന് വിവരണം നൽകുക എന്ന ചുമതലയും തമിഴ് നാടകങ്ങളിൽ  കട്ടിയക്കാരനുണ്ട്.
സ്തുതിയോഗർ
സ്തുതിയോഗർ അഥവാ ബാലാപ്പാർട്ടുകാർ  ചവിട്ടുനാടകത്തിലെ മറ്റൊരു വേഷക്കാരാണ്.
സൂത്രധാരന്മാർ എന്നപേരിലും ഇവർ അറിയപ്പെടുന്നു.10-12 വയസ്സുള്ള ബാലന്മാർ ആണ് ഈ വേഷം അഭിനയിക്കുക.
അരങ്ങേറ്റചുവടുകൾ ഉണ്ടെങ്കിൽ അതും  താളത്തിൽ ചവുട്ടി ആശാന്മാർക്ക് ദക്ഷിണയും നൽകിയാണ് ബാലപ്പാർട്ടുകാർ രംഗത്ത് വരിക.
ആശാൻ നിർദ്ദേശിക്കുന്ന കവിത്തം,പ്രധാന ചുവടുകളും വെച്ച് കഥ ചുരുക്കി വിവരിയ്ക്കുന്നു.
നാടകം ഉടൻ ആരംഭിയ്ക്കുമെന്നും എല്ലാവരും ഒരുങ്ങിയിരുന്നുകൊള്ളണമെന്നും ബോധിപ്പിച്ച് താളത്തിൽ ചവുട്ടി രംഗത്തുനിന്നും നിഷ്ക്രമിയ്ക്കുന്നു.
തോടയപ്പെൺകൾ
സ്ത്രീവേഷം ആടുന്ന ആട്ടക്കാരാണ് തോടയപ്പെൺകൾ.
ദേവമാതൃസ്തുതികളാണ് ഇവർ ആലപിയ്ക്കുക.
സാവധാനത്തിലുള്ള ചുവടുകളാണ് ഇവർക്ക് നിർദ്ദേശിച്ചിരിയ്ക്കുന്നത്.
പുരുഷന്മാർ തന്നെയാണ് തോടയാട്ടക്കാരായി രംഗത്തെത്തുക രാജാവ്(രാജാപ്പാർട്ട്)
ചവിട്ട് നാടകത്തിൽ രാജാവിന്റെ ദർബാർ രംഗമാണ് ആദ്യം പ്രദർശിപ്പിക്കുക.
വരവു വിരുത്തം ആശാൻ അണിയറയിൽ പാടിക്കഴിഞ്ഞാൽ രാജാവ് ഉറച്ചു ചവുട്ടി  കൈയ്യിൽ ചെങ്കോലുമണിഞ്ഞ് രംഗത്തു പ്രവേശിക്കുന്നു.
വേഷം മിന്നുന്നതും അലങ്കാരപ്പണികൾ ഏറെ ചെയ്തതും  ഏറ്റവും തിളക്കമുറ്റതും ആയിരിയ്ക്കും.
രാജാവ് രംഗത്തെത്തിയാൽ ഭടജനങ്ങൾ പ്രകീർത്തിച്ചുപാടണമെന്നുണ്ട്.
ഇതിന്റെ ചവിട്ട് ഏറ്റവും ഉത്സാഹത്തോടും കാതടപ്പിയ്ക്കുന്ന തരത്തിലുള്ള ശബ്ദത്തോടെയുമാകും.
അൾബിരാന്ത് ചക്രവർത്തി (കാറൾസ്മാൻ ചരിതം) രംഗത്ത് വരുമ്പോൾ ഭടജനങ്ങൾ പാടുന്നത് (പാത്രപ്രവേശ ദാരു) ഇങ്ങനെ:
'' എൺദിശൈ പുകഴ്പടൈത്ത അൾബിരാന്ത-
നുമീശൻ-നഗർകൊണ്ടീടവെ-
എങ്കൾ മണ്ഡലാധിപൻ വരാർ..
തുടർന്ന് രാജാവ് ആത്മപ്രശംസ കലർന്ന കോവിൽതരുപാടുന്നു.
പാടിത്തീർന്നാൽ മന്ത്രിയെ വിളിച്ച് രാജ്യകാര്യാന്വേഷണത്തിലേയ്ക്ക് കടക്കുന്നു.
മന്ത്രി
നാടകത്തിൽ പ്രധാനവേഷമാണ് മന്ത്രിയ്ക്ക്.
രാജാവിനെ നായാട്ടിലോ യുദ്ധത്തിലോ അകമ്പടി സേവിയ്ക്കുന്നത് മന്ത്രിയാണ്.
മന്ത്രിപ്പാർട്ടുകാരുടെ വേഷവും അലങ്കാരങ്ങളും ഗരിമയുള്ളതായിരിയ്ക്കും.
വാൾ കൊണ്ടുള്ള കലാശങ്ങൾ നടത്തുന്നതും  അലങ്കാര ശബളമായ ''നടനച്ചിന്ത്'' പാടി അഭിനയിക്കുന്നതും മന്ത്രി തന്നെ.
ഇരു ഭാഗത്തെയും രാജാക്കന്മാർ നേർക്കുനേർ വരുമ്പോൾ ഓരോ രാജാവിനെയും പ്രകീർത്തിച്ച് 'കല' പാടുന്നത് അതത് മന്ത്രിമാരാണ്.
വീരവാദങ്ങളോടെ ''പോർത്തരു'' പാടി യുദ്ധം വെട്ടുന്നതിനു തുടക്കം കുറിയ്ക്കുന്നതും മന്ത്രിമാരാണ്.
പൊലിക്കൽ
നാടകനടത്തിപ്പിന്റെ ചിലവിലേക്ക്  കാണികളിൽ നിന്നു സംഭാവനകൾ സ്വീകരിക്കുന്ന ചടങ്ങാണ് പൊലിക്കൽ .
സൗജന്യമായിട്ടാണ് നാടകം കളിക്കുന്നതെങ്കിലും  ഇതിന്റെ ചെലവ് പൊലിവിലിലൂടെയാണ് തേടുന്നത്.
കട്ടിയക്കാരൻ തട്ടിൽക്കയറി നിന്ന് ഉച്ചത്തിൽ  സംഭാവന നൽകിയ കാണിയുടെ പേരും തുകയും ഉച്ചത്തിൽ വിളിച്ചുപറയും.
അതിനുശേഷം വിശേഷണങ്ങളോടെ പത്തുനൂറായിരം കോടി,അയ്യായിരത്തി അഞ്ഞൂറുകോടി എന്നിങ്ങനെ കൂട്ടിച്ചേർക്കും.
മംഗളം
(മംഗളസ്തുതി) മങ്കളം!
നിത്യജയ ആദി കടവുളോനെ മങ്കളം നംസ്തുതേ മങ്കളം മങ്കളം.
നാടകത്തിന്റെ അവസാനം ആശാന്റെ നേതൃത്വത്തിൽ എല്ലാ നടന്മാരും മംഗളസ്തുതിപാടി  ചുവടുവച്ച് സദസ്സിനെ വണങ്ങി അണിയറയിലേയ്ക്കുപോകുന്നതോടെ ചവിട്ടുനാടകത്തിനു പരിസമാപ്തിയാകുന്നു.
പ്രധാന ചവിട്ടുനാടകകർത്താക്കൾ
ഗോതുരുത്ത് ജോസഫ് സലിം ആശാൻ
* അന്തോണിക്കുട്ടി അണ്ണാവി
* വറിയത് അണ്ണാവി
* പോഞ്ഞിക്കര ശൌരിയാർ അണ്ണാവി
* ജോൺ അണ്ണാവി
* പള്ളിപ്പുറം മീങ്കു(മൈക്കൾ) അണ്ണാവി
* അഗസ്തീഞ്ഞ് അണ്ണാവി
* ഇടവനക്കാട് കൊച്ചവുസേപ്പ് ആശാൻ
* ഗോത്തുരുത്ത് ഔസേപ്പ് ആശാൻ
* കോര(കോരത്) ആശാൻ
* വാറു (വർഗ്ഗീസ്) ആശാൻ
* തമ്പി പയ്യപ്പിള്ളി
* കോട്ടയിൽ അന്തോണി അണ്ണാവി
* ബ്രിട്ടോ വിൻസൻറ്റ്, ഫോർട്ടുകൊച്ചി
* റോയ് ജോർജ്ജ്കുട്ടി വി.ജെ. ജോൺ മാസ്റ്റർ ഫോർട്ടുകൊച്ചി ഇസിഡോർ വകപ്പാടത്ത് കൊച്ചി സി.കരുണാകരൻ കൊച്ചി ജോൺ നസ്രത്ത് കൊച്ചി പാണ്ടികുടി ഔസേപ്പാശാൻ ഇ.
പി.പ്രഭാകരൻ ആശാൻ കാറൽമാൻ ചരിതം അവതരണം കാറൽമാൻ ചരിതം അവതരണം കാറൽമാൻ ചരിതം അവതരണം കാറൽമാൻ ചരിതം അവതരണം കാറൽമാൻ ചരിതം അവതരണം അവലംബങ്ങൾ Chavittu Nadakam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അബാർകുഹ്
അബാർകുഹ് ( പേർഷ്യൻ : ابركوه) ഇറാനിലെ യാസ്ദ് പ്രവിശ്യയിലെ അബാർകുഹ് കൗണ്ടിയിലെ മദ്ധ്യ ജില്ലയിലുൾപ്പെട്ട ഒരു നഗരമാണ്.
പത്താം നൂറ്റാണ്ടിൽ, ഷിറാസ്, ഇസ്ഫഹാൻ, യാസ്ദ് എന്നിവിടങ്ങളിൽ നിന്നുള്ള റോഡുകൾ സംഗമിക്കുന്ന ഒരു സ്ഥലമായിരുന്നു അബർകുഹ്.
ഈ കാലയളവിൽ, മുൻ കെർമാൻ പ്രവിശ്യയുടെ ഭാഗമായിരുന്ന റുഡാനിലെ നഹിയയുടെ തലസ്ഥാനമായിരുന്നു അബാർകുഹ് എന്ന എഴുത്തുകാരൻ ഇബ്നു ഹവ്ഖൽ രേഖപ്പെടുത്തിയെങ്കിലും അദ്ദേഹത്തിൻ്റെ എഴുത്തിൻ്റെ സമയത്ത് ഇത് എസ്താഖ്ർ ജില്ലയുടെ കീഴിലുള്ള ഫാർസിൻ്റെ ഭാഗമായിത്തീർന്നു.
ഇബ്‌നു ഹവ്‌ഖാലിൻ്റെയും അദ്ദേഹത്തിൻ്റെ സമകാലികനായിരുന്ന അൽ-മഖ്ദിസിയുടെയും വിവരണങ്ങൾ അബാർകുഹ്വിനെ സമ്പന്നവും ജനസാന്ദ്രതയുള്ളതും കോട്ടകെട്ടി ഉറപ്പിക്കപ്പെട്ടിരിക്കുന്നതുമായ ഒരു പട്ടണമായി വിവരിക്കുന്നു, ഒതുക്കമുള്ളതും സ്വതസിദ്ധവുമായ ഒരു ശൃംഖലയ്ക്ക് രൂപം നൽകിയ ഇടുങ്ങിയ തെരുവുകളുള്ള നഗരത്തിലെ ഭവനങ്ങൾ യാസ്‌ദിലെ പോലെയുള്ളവയും വെയിലിൽ ഉണക്കിയ ഇഷ്ടികകൊണ്ട് ഒരു കമാനത്തിൻ്റെ ആകൃതിയിൽ നിർമ്മിച്ചതുമായിരുന്നു.
നിലവിലുള്ളതിൻ്റെ പള്ളിയുടെ മുൻഗാമിയായി പത്താം നൂറ്റാണ്ടിലെ അബാർഖൂവിൽ ഒരു വലിയ വെള്ളിയാഴ്ച പ്രാർത്ഥനയ്ക്കുള്ള പള്ളി ഉണ്ടായിരുന്നു.
ചുറ്റുപാടുമുള്ള പ്രദേശം മരങ്ങളില്ലാത്തതും വരണ്ടതുമായതിനാൽ, കൃഷി ചെയ്യാൻ കഴിയാതെ വന്നതിനാൽ, അബാർകുഹ് മറ്റിടങ്ങളിൽ നിന്ന് വലിയ അളവിൽ ഭക്ഷണം ഇറക്കുമതി ചെയ്തിരുന്നു.
നഗരം കോട്ടൺ തുണി കയറ്റുമതി ചെയ്തു.
ഇബ്‌നു ഹവ്ഖൽ പരാമർശിച്ച നഗരത്തിൻറെ ശ്രദ്ധേയമായ ഒരു സവിശേഷത ഇവിടെയുള്ള നംറൂദ് അബ്രഹാമിനെ ചുട്ടുകൊല്ലാൻ ശ്രമിച്ച അഗ്നിയുടെ അവശിഷ്ടങ്ങൾ എന്ന് പറയപ്പെടുന്ന "ചാരത്തിൻ്റെ ഉയർന്ന കുന്ന്" (ഒരുപക്ഷേ അഗ്നിപർവ്വത അവശിഷ്ടം) ആണ്.
തുടർന്നുള്ള 11-ാം നൂറ്റാണ്ടിൽ, അബാർകുഹ് ഭരിച്ചത് കക്കുയിദ് രാജവംശമായിരുന്നു.
അവർ ആദ്യം ബ്യൂയിഡ് രാജവംശത്തിൻ്റെ ബന്ധുക്കളും സാമന്തന്മാരും ആയിരുന്നെങ്കിലും പിന്നീട് സ്വതന്ത്ര എതിരാളികളായി മാറി.
435-AH ന് (1043-44 CE) തൊട്ടുമുമ്പ്, ബ്യൂയിഡ് ഭരണാധികാരിയായിരുന്ന അബു കാലിജാർ കക്കുയിദ് ഭരണാധികാരി അബു മൻസൂർ ഫറമാർസിൽ നിന്ന് അബർകുഹ് നഗരം പിടിച്ചെടുത്തു.
എന്നിരുന്നാലും, 1051-ൽ, അബാർകുഹ്  വീണ്ടും അബു മൻസൂർ ഫറമാർസിൻ്റെ കൈവശം വന്നു.
ആ വർഷം, സെൽജൂക്ക് ഭരണാധികാരി തുഗ്‌റിൽ ബേ ഫറമാർസിൻ്റെ തലസ്ഥാനമായിരുന്ന ഇസ്ഫഹാൻ കീഴടക്കുകയും നഷ്ടപരിഹാരമായി അബാർകുഹ്, യാസ്ദ് നഗരങ്ങൾ അദ്ദേഹത്തിന് നൽകുകയും ചെയ്തു.
എതാണ് ഇതേ സമയത്ത്, അബാർകുഹ്വിലെ മറ്റൊരു ശ്രദ്ധേയമായ കുടുംബം യഥാർത്ഥത്തിൽ പർവ്വത പ്രദേശമായ തബറിസ്ഥാനിലെ എഷ്കാവർ സ്വദേശികളായ ഫിറുസാനിഡുകൾ ആയിരുന്നു.
അബാർകുഹ്വിൽ ഇന്ന് നിലനിൽക്കുന്ന ഏറ്റവും പഴക്കമുള്ള കെട്ടിടമായ ഗോൺബാദ്-ഇ അലി, AH 448-ൽ (1056-57 CE) ഈ കുടുംബത്തിലെ അമിദ് അൽ-ദിൻ ഷംസ് അൽ-ദവ്‌ള അബു അലി ഹസറസ്‌പ് ഫിറുസാനിക്ക് വേണ്ടി നിർമ്മിച്ചതാണ്.
ഈ നഗരത്തിലെ മറ്റൊരു ആദ്യകാല സ്മാരകം പിർ ഹംസ സബ്സ്പുഷിൻ്റെ സെൽജുക് കാലഘട്ടത്തിലെ ശവകുടീരമാണ്.
സെൽജൂക്കുകളുടെ കീഴിലും അവരുടെ പിൻഗാമികളായ ഇൽഖാനിഡുകളുടെ കീഴിലും അബാർകുഹ് നഗരം തഴച്ചുവളർന്നു.
അബാർകുഹ്വിൽ ഇന്ന് നിലനിൽക്കുന്ന നാല് ഐവാനുകളുള്ള (കമാനാകൃതിയിൽ, മൂന്ന് വശങ്ങളിൽ അടയ്ക്കപ്പെട്ടതും ഒരറ്റം പൂർണ്ണമായും തുറന്നിരിക്കുന്നതുമായ ചതുരാകൃതിയിലുള്ള ഹാൾ) വെള്ളിയാഴ്ച പള്ളി ഉൾപ്പെടെയുള്ള മിക്ക മധ്യകാല ഘടനകളും ഇൽഖാനിദ് കാലഘട്ടത്തിൽ നിന്നുള്ളതതാണ്.
ഇൽഖാനിഡുകളുടെ കീഴിലുള്ള ഒരു കമ്മട്ട നഗരമായി അബർകുഹ് പ്രവർത്തിക്കുകയും അവരുടെ കീഴിൽ ഇവിടെ അച്ചടിച്ച നാണയങ്ങളും ഇൻജുയിഡുകൾ, മൊസാഫരിഡുകൾ, തിമൂറിഡുകൾ, അക് കോയൻലു എന്നിവരുടെയെല്ലാം കാലത്തുള്ളവയും ഇന്നും നിലനിൽക്കുന്നു.
1340-ലെ കുറിപ്പുകളിൽ അബർകുഹിനെ ചെറുതും എന്നാൽ സമൃദ്ധവുമായ നഗരമായി വിശേഷിപ്പിക്കുന്നു ഹംദല്ല മുസ്തൗഫി ഖ്വാനറ്റുകളും ഉപരിതല ചാനലുകളും വഴി ജലസേചനം ചെയ്യുന്ന വയലുകളിൽ ധാന്യവും പരുത്തിയും ഇവിടെ വിളഞ്ഞിരുന്നതായി കുറിച്ചിരിക്കുന്നു.
അബർകുഹ്വിൻ്റെയും അതിനോട് ചേർന്നുള്ള റൂറൽ ജില്ലകളുടെയും അക്കാലത്തെ വരുമാനം 140,000 ദിനാറായി അദ്ദേഹം പട്ടികപ്പെടുത്തുന്നു.
ഒരുപക്ഷേ മംഗോളിയൻ കാലഘട്ടത്തിൽ  ജീവിച്ചിരുന്ന വിഖ്യാത പണ്ഡിതനായ തവുസ് അൽ-ഹറമൈൻ്റെ താഴികക്കുടമില്ലാത്ത ശവകുടീരവും മുസ്തൗഫി പരാമർശിക്കുന്നുണ്ട്.
ഇപ്പോഴും അബർകുഹിൽ നിലവിലുള്ള അദ്ദേഹത്തിൻറേതെന്ന് അനുമാനിക്കപ്പെടുന്ന ഒരു ശവകുടീരം യഥാർത്ഥത്തിൽ ഒരു ഹസൻ ബി. കേയ് ഖോസ്രോയുടേയും (മരണം. 718 AH/1318 CE) അദ്ദേഹത്തിൻ്റെ ഭാര്യയുടേയും ശവകുടീരമാണ്.
2006 ലെ ദേശീയ സെൻസസ് സമയത്തെ നഗര ജനസംഖ്യ 5,880 കുടുംബങ്ങളിലായി 20,994 ആയിരുന്നു.
2011-ലെ സെൻസസ് പ്രകാരം 7,039 കുടുംബങ്ങളിലായി 23,986 പേരുണ്ടായിരുന്നു.
2016 ലെ സെൻസസ് പ്രകാരം നഗര ജനസംഖ്യ 8,489 കുടുംബങ്ങളിലായി 27,524 ആളുകളാണ് എന്ന് കണ്ടെത്തി.
അബർകുഹ് നഗരം സമുദ്രനിരപ്പിൽനിന്ന് ഏകദേശം 1510 മീറ്റർ (4954 അടി) ഉയരത്തിലാണ് സ്ഥിതിചെയ്യുന്നത്.
സർവ്-ഇ-അബാർകുഹ് എന്നറിയപ്പെടുന്ന ഒരു പ്രാചീന സൈപ്രസ് മരം ഇവിടെ സ്ഥിതി ചെയ്യുന്നു.
ഖജർ രാജവംശത്തിൻ്റെ കാലത്തെ 4 അഡോബ് ഐസ് ഹൗസുകൾ നഗരത്തിലുണ്ട്.
അഡോബ് ഐസ് ഹൗസുകൾ (യഖ്ചാൽ) മുൻകാലങ്ങളിൽ റഫ്രിജറേറ്റർ കണ്ടുപിടിക്കുന്നതിന് മുമ്പ് സാധാരണയായി വർഷം മുഴുവനും ഐസും ഭക്ഷണവും സൂക്ഷിക്കാൻ ഉപയോഗിച്ചിരുന്ന പുരാതന കെട്ടിടങ്ങളാണ്.
ചിത്രശാല Abarkuh Icehouse Jameh Mosque of Abarkuh Gonbad-e Ali Cypress of Abar-Kuh Soult House Abarkuh prayer tower Seyed Ali Agha House Seyed Ali Agha House Soult House Soult House Abarkuh two-floor windscreen Abarkuh Cliff refrigerator Abarkuh Cliff refrigerator അവലംബം ↑ ↑ ↑ ↑ ↑ ↑ ↑ ↑ ↑ ↑ Location of Abarkuh - Falling Rain Genomics Archived 25 February 2009 at the Wayback Machine .
↑ "Abarquh," Encyclopaedia Iranica (online edition) , accessed 29 May 2010.
റിച്ചാർഡ് ഫ്രാൻസിസ് ബർട്ടൺ ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ക്യാപ്റ്റൻ സർ റിച്ചാർഡ് ഫ്രാൻസിസ് ബർട്ടൺ, KCMG, FRGS, (19 മാർച്ച് 1821 - 20 ഒക്ടോബർ 1890) ഒരു ബ്രിട്ടീഷ് പര്യവേക്ഷകനും എഴുത്തുകാരനും പണ്ഡിതനും സർവ്വോപരി ഒരു സൈനികോദ്യോഗസ്ഥനുമായിരുന്നു.
ഏഷ്യ , ആഫ്രിക്ക , തെക്കേ അമേരിക്ക എന്നിവിടങ്ങളിലെ യാത്രകളുടേയും പര്യവേക്ഷണങ്ങളുടേയും പേരിൽ ശ്രദ്ധേയനായ അദ്ദേഹം 29 വ്യത്യസ്ത ഭാഷകൾ വരെ സ്വായത്തമാക്കിയതോടൊപ്പം ഭാഷകളെയും സംസ്കാരങ്ങളെയും കുറിച്ചുള്ള വിപുലമായ അറിവിൻറെ പേരിലും പ്രശസ്തനായിരുന്നു.
ഡെവണിലെ ടോർക്വേയിൽ ജനിച്ച ബർട്ടൺ, 1842-ൽ ബോംബെ ആർമിയിൽ ഒരു ഓഫീസറായി ചേരുകയും ക്രിമിയൻ യുദ്ധത്തിലെ ഒരു ഹ്രസ്വകാല ജീവിതം ഉൾപ്പെടെ പതിനെട്ട് വർഷത്തെ സൈനിക ജീവിതം ആരംഭിക്കുകയും ചെയ്തു.
തുടർന്ന് കിഴക്കൻ ആഫ്രിക്കൻ തീരം പര്യവേക്ഷണം ചെയ്യാൻ റോയൽ ജിയോഗ്രാഫിക്കൽ സൊസൈറ്റിയോടൊപ്പം (RGS) പ്രവർത്തിക്കുകയും, അവിടെ ജോൺ ഹാനിംഗ് സ്‌പെക്കിനൊപ്പം ബർട്ടൺ നൈൽ നദിയുടെ ഉറവിടം കണ്ടെത്താനുള്ള ഒരു പര്യവേഷണത്തിന് നേതൃത്വം നൽകുകയും ടാംഗനിക്ക തടാകം കണ്ട ആദ്യത്തെ യൂറോപ്യൻ ആയിത്തീരുകയും ചെയ്തു.
പിന്നീട് ഫെർണാണ്ടോ പോ , സാൻ്റോസ്, ഡമാസ്കസ്, ട്രീസ്റ്റെ എന്നിവിടങ്ങളിൽ ബ്രിട്ടീഷ് കോൺസൽ ആയി സേവനമനുഷ്ഠിച്ചു.
RGS ൻ്റെ ഫെലോ കൂടിയായിരുന്നു ബർട്ടണ് 1886-ൽ നൈറ്റ്‌ഹുഡ് ലഭിച്ചു.
1821 മാർച്ച് 19 ന് ഡെവണിലെ ടോർക്വയിൽ ജനിച്ച റിച്ചാർഡ് ബർട്ടൺ തൻ്റെ ആത്മകഥയിൽ , ഹെർട്ട്‌ഫോർഡ്‌ഷെയറിലെ എൽസ്‌ട്രീയിലുള്ള ബർഹാം ഹൗസിലെ കുടുംബ വീട്ടിൽ ജനിച്ചതായി തെറ്റായി അവകാശപ്പെട്ടിരുന്നു.
1821 സെപ്തംബർ 2-ന് ഹെർട്ട്ഫോർഡ്ഷെയറിലെ ബോറെഹാംവുഡിലുള്ള എൽസ്ട്രീ ദേവാലയത്തിൽവച്ചാണ് ബർട്ടൺ മാമോദീസ സ്വീകരിച്ചത്.
അദ്ദേഹത്തിൻ്റെ പിതാവ്, ലെഫ്റ്റനൻ്റ്-കേണൽ ജോസഫ് നെറ്റർവില്ലെ ബർട്ടൺ, ബ്രിട്ടീഷ് ആർമിയുടെ 36-ആം (ഹെർഫോർഡ്ഷയർ) കാലാൾപ്പടയിലെ ആംഗ്ലോ-ഐറിഷ് ഉദ്യോഗസ്ഥനായിരുന്നു.
തൻ്റെ മാതാവിൻറെ കുടുംബമായ ടുവാമിലെ കാംബെൽസ് കുടുംബത്തിലൂടെ ജോസഫ്, ഹെൻറി പിയേഴ്സ് ഡ്രിസ്കോളിൻ്റെയും എലിസ ഗ്രേവ്സിൻ്റെയും ആദ്യ കസിൻ ആയിരുന്നു.
ബർട്ടൻ്റെ മാതാവ് മാർത്ത ബേക്കർ, ഹെർട്ട്‌ഫോർഡ്‌ഷെയറിലെ ഒരു ധനിക പ്രമാണിയായിരുന്ന റിച്ചാർഡ് ബേക്കറിൻ്റെ മകളും സഹ-അവകാശിയുമായിരുന്നു.
അദ്ദേഹത്തിൻറെ പേരാണ് ബർട്ടന് നൽകപ്പെട്ടത്.
അദ്ദേഹത്തിൻറെ രണ്ട് സഹോദരങ്ങളിൽ ഒരാൾ മരിയ കാതറിൻ എലിസബത്ത് ബർട്ടനും (ലഫ്റ്റനൻ്റ് ജനറൽ സർ ഹെൻറി വില്യം സ്റ്റിസ്റ്റഡിനെ വിവാഹം കഴിച്ചു) മറ്റൊരാൾ എഡ്വേർഡ് ജോസഫ് നെറ്റർവില്ലെ ബർട്ടനും ആയിരുന്നു.
ബർട്ടൻ്റെ കുട്ടിക്കാലത്ത് കുടുംബം ധാരാളം യാത്രകൾ നടത്തുകയും അദ്ദേഹത്തെ പഠിപ്പിക്കാൻ വിവിധ അധ്യാപകരെ നിയമിക്കുകയും ചെയ്തിരുന്നു.
1825-ൽ അവർ ഫ്രാൻസിലെ ടൂർസിലേക്ക് താമസം മാറി.
1829-ൽ, സറേയിലെ റിച്ച്മണ്ട് ഗ്രീനിലുള്ള ഒരു പ്രിപ്പറേറ്ററി സ്കൂളിൽ, ബഹുമാന്യനായ ചാൾസ് ഡെലാഫോസിൻറെ കീഴിൽ ഒരു ഔപചാരിക വിദ്യാഭ്യാസം ബർട്ടൺ ആരംഭിച്ചു.
അദ്ദേഹത്തിൻ്റെ കുടുംബം ഇംഗ്ലണ്ട്, ഫ്രാൻസ്, ഇറ്റലി തുടങ്ങിയ രാജ്യങ്ങൾക്കിടയിൽ സഞ്ചരിച്ചു.
ഭാഷകൾ പഠിക്കാനുള്ള കഴിവ് കാണിച്ചിരുന്ന ബർട്ടൺ ഫ്രഞ്ച്, ഇറ്റാലിയൻ, നിയാപോളിറ്റൻ, ലാറ്റിൻ എന്നിവയും കൂടാതെ നിരവധി ഭാഷാഭേദം വേഗത്തിൽ പഠിച്ചു.
അവലംബം ↑ Lovell , p. 1.
↑ Wright (1906), vol.
1, p. 37 .
↑ ↑ Wright (1906), vol.
1, p. 38 .
1, p. 52 .
ബോജ്‌നോർഡ്
ഇറാനിലെ വടക്കൻ ഖൊറാസാൻ പ്രവിശ്യയിലെ ബോജ്‌നോർഡ് കൗണ്ടിയിൽ, മദ്ധ്യ ജില്ലയിലുൾപ്പെട്ട ഒരു നഗരമാണ് ബോജ്‌നോർഡ് ( പേർഷ്യൻ : بجونورد) .
ഈ നഗരം ഈ  പ്രവിശ്യയുടെയും കൗണ്ടിയുടെയും അതുപോലെതന്നെ ജില്ലയുടെയും തലസ്ഥാന നഗരമായി പ്രവർത്തിക്കുന്നു.
ടെഹ്‌റാനിൽ നിന്ന് ഏകദേശം 701 കിലോമീറ്റർ (436 മൈൽ) അകലെയും റസാവി ഖൊറാസാൻ പ്രവിശ്യയുടെ തലസ്ഥാനമായ മഷാദിൽ നിന്ന് 237 കിലോമീറ്റർ അകലെയുമാണ് ഈ നഗരം സ്ഥിതിചെയ്യുന്നത്.
വടക്കൻ ഖൊറാസാനിലെ ഏറ്റവും വികസിതവും വലുതുമായ വ്യാവസായിക കേന്ദ്രങ്ങളിലൊന്നുകൂടിയാണ് ബോജ്‌നോർഡ്.
പ്രാദേശിക പാരമ്പര്യമനുസരിച്ച്, പതിമൂന്നാം നൂറ്റാണ്ടിലെ മംഗോളിയൻ അധിനിവേശം മുതൽ ഈ പ്രദേശം മുഴുവൻ ഖറായ് തുർക്കികളുടെ നിയന്ത്രണത്തിലായിരുന്നു.
ബോജ്‌നോർഡ് നഗരത്തിൻറെ സമീപകാല ഉത്ഭത്തെക്കുറിച്ച് അനുമാനിക്കപ്പെടുന്നത്, സഫാവിദുകളുടെ ശത്രുക്കളായ തുർക്ക്മെൻമാർക്കെതിരെ അതിർത്തികൾ ശക്തിപ്പെടുത്തുന്നതിനായി രാജ്യത്ത്  സ്ഥിരതാമസമാക്കിയ കുർദിഷ് സാദിയൻ ഗോത്രത്തിന് വേണ്ടി സഫാവിദ് രാജവംശം നിർമ്മിച്ചതാകാമെന്നാണ്.
പരമ്പരാഗതമായി ഒരു പ്രതിരോധ മതിലിനാൽ ചുറ്റപ്പെട്ടിരുന്ന നഗരം പതിനൊന്ന് ക്വാർട്ടേഴ്സുകളും അങ്ങാടികളും നാല് പള്ളികളും ഉൾപ്പെടുന്നതാണ്.
1849-ൽ നഗരത്തെ നശിപ്പിച്ച ഒരു കലാപം നടന്നു.
1876-ൽ സഞ്ചാരിയായ ജി.സി. നേപ്പിയർ നഗരം സന്ദർശിക്കവേ ടെഹ്‌റാനിലെ കേന്ദ്ര സർക്കാരിനുള്ള സൈനിക പിന്തുണയ്‌ക്ക് പകരമായി നികുതിയില്ലാതെ നഗരം ഭരിച്ചിരുന്ന ഒരു കുർദ് വംശജനായിരുന്നു ബോജ്‌നോർഡ് മേധാവിയെന്നത് ശ്രദ്ധിക്കപ്പെട്ടു.
1896 ലും 1929 ലും ഉണ്ടായ ശക്തമായ രണ്ടു ഭൂകമ്പങ്ങൾ നഗരവും പരിസരവും തരിപ്പണമാക്കി.
ചരിത്രപരമായതോ സമീപകാലത്തേയോ കോട്ടകൾ ഒന്നും ഇല്ലാതെ തന്നെ നഗരം പുനർനിർമ്മിക്കപ്പെട്ടു.
1997-ൽ, 6.5 തീവ്രത രേഖപ്പെടുത്തിയ മറ്റൊരു ഭൂകമ്പം നഗരത്തിൽ കാര്യമായ നാശനഷ്ടങ്ങൾക്കും നിരവധി മരണങ്ങൾക്കും കാരണമായി.
2006 ലെ ദേശീയ സെൻസസ് സമയത്ത്, നഗരത്തിലെ ജനസംഖ്യ 44,217 കുടുംബങ്ങളിലായി 172,772 ആയിരുന്നു.
2011-ലെ സെൻസസ് പ്രകാരം ഇവിടെ 56,761 കുടുംബങ്ങളിലായി 199,791 പേർ ആയിരുന്നു.
2016 ലെ സെൻസസ് നഗരത്തിലെ ജനസംഖ്യ 67,335 കുടുംബങ്ങളിലായി 228,931 ആയി കണക്കാക്കി.
ഏകദേശം 36 ചതുരശ്ര കിലോമീറ്റർ വിസ്തൃതിയുള്ളതും വടക്കൻ ഖൊറാസാൻ പ്രവിശ്യയുടെ തലസ്ഥാനവുമായ ബോജ്‌നോർഡ് നഗരം, വടക്കുകിഴക്കൻ ഇറാനിൽ, കോപെഡാഗ് പർവതനിരയുടെ തെക്കും, അലദാഗ് പർവതനിരയുടെ കിഴക്കും, അൽബോർസ് പർവതനിരയുടെ വടക്കുമായി സ്ഥിതി ചെയ്യുന്നു.
സമുദ്രനിരപ്പിൽ നിന്ന് ഏകദേശം 1070 മീറ്റർ ഉയരത്തിൽ സ്ഥിതിചെയ്യുന്ന ബോജ്‌നോർഡ് നഗരത്തിൽനിന്ന് ടെഹ്‌റാനിലേക്കുള്ള ദൂരം 821 കിലോമീറ്ററാണ്.
വടക്കൻ ഖൊറാസൻ പ്രവിശ്യയുടെ തലസ്ഥാന നഗരമായ ബോജ്‌നോർഡ് നഗരത്തിന് വ്യോമസേവനം നൽകുന്ന ഒരു വിമാനത്താവളമാണ് ബോജ്‌നോർഡ് എയർപോർട്ട്.
ഒറ്റ റൺവേ മാത്രമുള്ള ഈ വിമാനത്താവളം സമുദ്രനിരപ്പിൽ നിന്ന് ശരാശരി 3,499 അടി (1,066 മീറ്റർ) ഉയരത്തിലാണ് സ്ഥിതി ചെയ്യുന്നത്.
കോപ്പൻ കാലാവസ്ഥാ വർഗ്ഗീകരണം അനുസരിച്ച് ബോജ്‌നോർഡിൽ തണുത്ത അർദ്ധ വരണ്ട കാലാവസ്ഥയാണ് (BSk) അനുഭവപ്പെടാറുള്ളത്.
നഗരം നിലനിൽക്കുന്ന പ്രദേശം ഭൂരിഭാഗവും പർവതങ്ങളാലും ഉയർന്ന പീഠഭൂമികളാലും ചുറ്റപ്പെട്ടതാണ്.
Bojnurd (1991–2020) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 19.2 (66.6) 27.2 (81) 30.8 (87.4) 34.4 (93.9) 37.4 (99.3) 40.0 (104) 41.2 (106.2) 40.6 (105.1) 39.0 (102.2) 33.6 (92.5) 27.8 (82) 25.0 (77) 41.2 (106.2) ശരാശരി കൂടിയ °C (°F) 6.9 (44.4) 8.7 (47.7) 13.9 (57) 19.9 (67.8) 24.9 (76.8) 30.3 (86.5) 32.8 (91) 32.1 (89.8) 28.2 (82.8) 21.8 (71.2) 13.9 (57) 8.8 (47.8) 20.18 (68.32) പ്രതിദിന മാധ്യം °C (°F) 0.9 (33.6) 2.4 (36.3) 7.0 (44.6) 12.6 (54.7) 17.8 (64) 22.9 (73.2) 25.4 (77.7) 24.4 (75.9) 20.2 (68.4) 13.8 (56.8) 7.0 (44.6) 2.7 (36.9) 13.09 (55.56) ശരാശരി താഴ്ന്ന °C (°F) −3.7 (25.3) −2.4 (27.7) 1.7 (35.1) 6.6 (43.9) 11.2 (52.2) 15.5 (59.9) 18.2 (64.8) 16.7 (62.1) 12.8 (55) 6.9 (44.4) 1.8 (35.2) −1.9 (28.6) 6.95 (44.52) താഴ്ന്ന റെക്കോർഡ് °C (°F) −19.0 (−2.2) −21.0 (−5.8) −13.6 (7.5) −5.4 (22.3) −0.2 (31.6) 4.0 (39.2) 10.0 (50) 5.4 (41.7) 1.6 (34.9) −5.0 (23) −14.4 (6.1) −18.1 (−0.6) −21 (−5.8) മഴ/മഞ്ഞ് mm (inches) 22.2 (0.874) 31.9 (1.256) 45.3 (1.783) 38.7 (1.524) 30.4 (1.197) 10.2 (0.402) 6.8 (0.268) 4.8 (0.189) 7.7 (0.303) 12.4 (0.488) 25.8 (1.016) 19.2 (0.756) 255.4 (10.056) ശരാ.
മഴ/മഞ്ഞു ദിവസങ്ങൾ (≥ 1.0 mm) 5.4 6.3 7.4 6.1 4.9 1.9 1.1 0.7 1 2.8 4.5 4.5 46.6 ശരാ.
മഴ ദിവസങ്ങൾ 4 5.5 9.2 9.6 7.9 2.9 2.1 1.1 1.9 4.5 7.4 5.9 62 ശരാ.
മഞ്ഞു ദിവസങ്ങൾ 7.2 7.5 4.7 0.6 0 0 0 0 0 0 1.2 4.1 25.3 % ആർദ്രത 72 71 68 64 58 47 45 42 48 57 69 73 59.5 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 152 152 174 211 272 325 342 342 289 248 175 144 2,826 ഉറവിടം: NOAA (Snow and Sleet days 1981–2010) കോളേജുകളും സർവ്വകലാശാലകളും
ബോജ്‌നോർഡിൽ സ്ഥിതി ചെയ്യുന്ന സർവ്വകലാശാലകളിൽ താഴെപ്പറയുന്നവ ഉൾപ്പെടുന്നു: ബോജ്‌നോർഡ് സർവകലാശാല.
നോർത്ത് ഖൊറാസൻ യൂണിവേഴ്സിറ്റി ഓഫ് മെഡിക്കൽ സയൻസസ്.
ഇസ്ലാമിക് ആസാദ് യൂണിവേഴ്സിറ്റി ഓഫ് ബോജ്‌നോർഡ്.
എഷ്രാഗ് ഇൻസ്റ്റിറ്റ്യൂട്ട് ഓഫ് ഹയർ എജ്യുക്കേഷൻ (ബോജ്‌നോർഡ്, വടക്കൻ ഖൊറാസാൻ).
പായം നൂർ യൂണിവേഴ്സിറ്റി ഓഫ് ബോജ്‌നോർഡ്.
ചിത്രശാല The city of Bojnord Bojnord in fall A rainy spring day in Bojnord See also അവലംബം ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ Wikisource has the text of the 1911 Encyclopædia Britannica article Bujnūrd .